《寿留余先生得生字》
明代·湛若水

自亲吾榜弟，如已拜先生。尚想趋庭教，无论翼世荣。

着鞭骢马逸，脱蹝柏台轻。平格多延考，留馀与戒盈。

逢辰歌岳降，初度纪王正。北斗斟元气，东皇进寿觥。

百龄符帝锡，三老会时亨。莫憾莱衣旷，贤劳在野坰。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。